《七爱诗赠程乡令赵君·汉中牟令鲁恭》
宋代·蒲寿宬

吾爱鲁仲康，治效多致祥。
害稼螟犬牙，中牟了无伤。
掾惊雉驯扰，儿念雏方将。
河南有府尹，其美乃播扬。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。